CELEX: 32011D0664
Language: et
Date: 2011-09-12 00:00:00
Title: 2011/664/: Nõukogu otsus, 12. september 2011 , milles käsitletakse rahvusvahelise kautšuki uurimisrühma muudetud põhikirja ja töökorra Euroopa Liidu nimel allakirjutamist ja ajutist kohaldamist

8.10.2011   
            
            
               ET
            
            
               Euroopa Liidu Teataja
            
            
               L 264/12
            
         NÕUKOGU OTSUS,
   12. september 2011,
   milles käsitletakse rahvusvahelise kautšuki uurimisrühma muudetud põhikirja ja töökorra Euroopa Liidu nimel allakirjutamist ja ajutist kohaldamist
   (2011/664/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõikeid 3 ja 4 koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Pärast mitut läbirääkimisvooru leppisid rahvusvahelise kautšuki uurimisrühma („rühm”) delegatsioonide juhid 14. juulil 2011 kokku rühma põhikirja ja töökorra muudatuste teksti.
            
         
               (2)
            
            
               Liit on rühma liige.
            
         
               (3)
            
            
               Need liidu liikmesriigid, kes on rühma liikmed, on oma lahkumisest ametlikult teatanud ning lahkuvad rühmast 1. juulist 2011.
            
         
               (4)
            
            
               Rühma muudetud põhikirja ja töökorra vastuvõtmine on tingimata vajalik, et kinnitada rühma uus peakorter ja sätestada sõnaselgelt liidu staatus rühmas ning kohandada organisatsioonilist struktuuri, eelarvesse tehtavaid osamakseid ja otsustamismenetlusi,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel antakse luba kirjutada alla rahvusvahelise kautšuki uurimisrühma („rühm”) muudetud põhikirjale ja töökorrale, nagu selles leppisid kokku delegatsioonide juhid 14. juulil 2011. aastal Singapuris peetud kohtumisel, eeldusel et need sõlmitakse.
   Artikkel 2
   Muudetud põhikirja ja töökorda kohaldatakse ajutiselt (1) kuni nende sõlmimiseks vajalike menetluste lõpuleviimiseni.
   Artikkel 3
   Käesoleva otsuse rakendab komisjon, kes saadab rühmale kirja, millega kinnitab liidu nõusolekut muudetud põhikirja ja töökorra tekstidega ning kus osutab muudetud põhikirja ja töökorra ajutisele kohaldamisele liidu poolt, kuni ta on lõpule viinud nende sõlmimiseks vajalikud menetlused.
   Komisjon on ka volitatud andma käesolevale otsusele lisatud pädevust tõendava deklaratsiooni kooskõlas muudetud põhikirja artikli XVI lõikega 2 rühma peasekretäri kätte hoiule.
   Artikkel 4
   Käesolev otsus jõustub selle vastuvõtmise päeval.
   
      Brüssel, 12. september 2011
      
         
            Nõukogu nimel
         
         
            eesistuja
         
         M. DOWGIELEWICZ
      
   
   
      (1)  Nõukogu peasekretariaat avaldab muudetud põhikirja ja töökorra ajutise kohaldamise alguskuupäeva Euroopa Liidu Teatajas.
   
      Põhikirja artikli XVI lõike 2 kohane Euroopa Liidu deklaratsioon
      Rahvusvahelise kautšuki uurimisrühma põhikirja artikli XVI lõike 2 kohaselt tuuakse käesolevas deklaratsioonis välja pädevusalad, mille Euroopa Liidu liikmesriigid on põhikirja reguleerimisalasse kuuluvates valdkondades Euroopa Liidule üle andnud.
      Euroopa Liit deklareerib, et Euroopa Liidu toimimise lepingu kohaselt kuuluvad Euroopa Liidu ainupädevusse ühise kaubanduspoliitikaga hõlmatud rahvusvahelise kaubanduse küsimused, sealhulgas statistika koostamine.
      Euroopa Liidu pädevuse ulatus ja rakendamine muutub oma olemuse tõttu pidevalt ja vajaduse korral Euroopa Liit täiendab või muudab käesolevat deklaratsiooni põhikirja artikli XVI lõike 2 kohaselt.